एंट्रिक्स साथ हुआ करार पूरा होने का भरोसा : देवास  
देवास मल्टीमीडिया को भरोसा है कि इसरो के दो उपग्रह के एस-बैंड ट्रांसपोंडर लीज पर लेने के लिए एंट्रिक्स के साथ हुआ समझौता पूरा होगा।
देवास मल्टीमीडिया ने कहा कि उसे भरोसा है कि इसरो के दो उपग्रह के एस-बैंड ट्रांसपोंडर लीज पर लेने के लिये एंट्रिक्स कॉरपोरेशन के साथ हुआ विवादास्पद समझौता अंतरिक्ष एजेंसी के विलंब के बावजूद पूरा होगा।  देवास मल्टीमीडिया के अध्यक्ष और मुख्य कार्यकारी अधिकारी रामचंद्रन विश्वनाथन ने कहा कि देवास और उसके निवेशकों को भरोसा है कि हमने अच्छी नीयत के साथ जो कानूनी रूप से बाध्यकारी समझौता किया है वह दो वर्ष से भी अधिक समय का विलंब हो जाने के बावजूद मौजूदा गलतफहमियों और गलतियों के एक बार दूर हो जाने के बाद अवश्य पूरा होगा। उन्होंने अंतरिक्ष आयोग के इस फैसले का स्वागत किया कि एंट्रिक्स कॉरपोरेशन के साथ करार के बारे में उच्चाधिकार प्राप्त समिति की रिपोर्ट का इंतजार किया जाएगा।